Firdavs Abduholiqov: O'zbekkino, telekanallar va madaniy meros 
O'zbekiston Elektron OAV Assotsiatsiyasi rahbari, yaqindan beri "O‘zbekkino" milliy agentligi bosh direktori, shuningdek, Vashingtondagi tadbir tashkilotchisi, madaniy meros bo'yicha jamiyat raisi Firdavs Abduholiqov "Amerika Ovozi" bilan suhbatlashar ekan, bu sohalarning har biri haqida so'radik. 
VASHINGTON — O'zbekiston madaniy merosini o'rganish, asrab-avaylash va targ'ib qilish bo'yicha jahon jamiyati bor. Maqsad - respublika va dunyo bo'ylab mamlakat qadim tarixi va durdonalari haqida bilim ulashish, shuningdek, nodir asarlar va ashyolarni ro'yxatga olib, bir tizimga kiritish. 27-sentabr kuni Vashingtonda anjuman bo'lib o'tdi. O'zbekiston Elektron OAV Assotsiatsiyasi rahbari hamda yaqindan beri "O‘zbekkino" milliy agentligi bosh direktori, shuningdek, Vashingtondagi tadbir tashkilotchisi, mamlakat madaniy merosi bo'yicha jamiyat raisi Firdavs Abduholiqov "Amerika Ovozi" bilan Vashingtonda suhbatlashar ekan, undan bu sohalarning har biri haqida so'radik. Madaniy meros nafaqat dunyo bo'ylab, balki mahalliy miqyosda ham targ'ib qilinishi lozim, deydi Abduholiqov. "Yoshlarga ma'naviy kuch berish kerak". O'zbekistonda kino va seriallar uchun yangi davr boshlanyaptimi? Allaqachon boshlanishi kerak edi, deydi Abduholiqov. OAV bugun qanchalik erkin? Suhbatdoshimiz mustaqil media tarafdorimi? Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan. Shohruh Hamro xalqaro masalalarni yoritadi. Diktor, prodyuser va muxbir.